Helmet-lukuhaaste 2018: puolivälikatsaus - Lukuisa
Tämän vuoden Helmet-lukuhaaste on edennyt nyt puoli­väliin (25/50), joten on väliarvion aika. Olen pikkuisen edellä aikataulua, mutta se on ihan hyvä, sillä haaste alkaa mennä vaikeam­maksi eikä siihen sovi enää mikä tahansa luettu kirja. Tähän mennessä vuotta olen lukenut 33 kirjaa, joten valtaosa on kuitenkin uponnut haasteeseen hyvin.
Katso­taanpa, mitkä kohdat olen saanut jo täyte­tyiksi!
Näistä alkuun tuntui vaikealta vain kohta 13. Kirjassa on vain yksi tai kaksi hahmoa, mutta Ebba Witt-Bratt­strömin Vuosi­sadan rakkaussota sopi siihen täydel­li­sesti, sillä kirja koostuu vain naisen ja miehen keskenään käymästä dialo­gista. Muuten olen näköjään täyttänyt vain helppoja kohtia, mistä päästäänkin sitten niihin loppuihin… No, lopuis­sakin on mukana vielä joitakin hyvin helppoja kohtia ja sellaisia, joihin uskoisin jo tietäväni mitä luen, mutta ne vain ovat vielä lukematta. Muutamat ovat kuitenkin todella vaikeita ja olisi kiva, jos osaisitte vinkata niihin jotain sopivaa!
3. Kirja aloittaa sarjan / En vielä tiedä, mitä tähän luen, mutta ei ole kovin vaikea. En vain lue usein kirja­sarjoja, hyviä ja mielellään lyhyitä (niin yksit­täinen kirja kuin koko sarja, en kaipaa nyt mitään kymme­nen­osaista paksua fanta­sia­sarjaa) sellaisia.
9. Kirjan kansi on yksivä­rinen / Tämä on niin paha! Ja olen vieläpä melko tiukkis tämän suhteen eli vaati­muksena mahdol­li­simman yksivä­rinen kansi, jossa vain teksti saa olla eri värillä. Vinkkejä, kiitos!
18. Kirja kertoo elokuvan tekemi­sestä / Siis apua, lyö ihan tyhjää. En halua lukea elokuvan tekemiseen liittyvää tieto­kirjaa. Missä kauno­kir­jal­li­sessa teoksessa olisi edes suht keskeisenä asiana elokuvan tekeminen?
20. Taitei­li­jae­lä­mä­kerta / Tähän olisi helppo lukea esimer­kiksi Tove Janssonin elämä­kerta ja se toki kiinnos­taakin, mutta tuleeko teille muita kiinnos­tavia taitei­li­jae­lä­mä­kertoja?
29. Kirjassa on lohikäärme / Ainoat, jotka tähän keksin ovat Hobitti ja Game of Thrones – enkä edes tiedä, missä määrin jälkim­mäi­sessä esiintyy tai edes puhutaan lohikäär­meistä, koska olen vain katsonut tv-sarjaa. Hobittia en ehkä jaksa lukea. Tämän kohdan suhteen olen itselleni armol­linen, lohikäärmeen ei tarvitse olla erityisen keskeinen asia. Vinkkejä?
32. Kirjassa käydään koulua tai opiskellaan / Tämä on kiva kohta, mutta ei tule mitään kirjaa mieleen. Harry Potterit toki olisi tähän täydel­linen, mutta en aio lukea niitä tänä vuonna uudestaan. Suosi­tuksia?
37. Kirjai­li­jalla on sama nimi kuin perheen­jä­se­nelläsi / Vaikeahko, mutta yritän selvitä tästä itse, koska en nyt tässä viitsi alkaa jakamaan kaikkien perheen­jä­se­neideni nimiä.
Otan siis etenkin noihin tummen­net­tuihin kohtiin mielelläni suosi­tuksia vastaan, mutta toki myös muihin saa vinkata sopivaa luettavaa. Missä vaiheessa teidän Helmet-haasteenne ovat ja mitkä kohdat tuottavat eniten päänvaivaa?
Kiinnos­tavia kirjoja olet kyllä lukenut ja haasteeseen saanut! Mulla on vielä 19 lukematta, etenkin tuo taitei­li­jae­lä­mä­kerta huolettaa (koska luen kovin vähän elämä­kertoja). Harmi, että luin Katri Valan elämä­kerran jo aiemmin, se oli hyvä! Ja tuo elokuvakohta…huh! Ready Player One on mulla myös harkin­nassa peliin liitty­väksi kirjaksi, tai sitten Witcher-sarjan aloitusosa (poikaystävä haluaisi minun lukevan sen, joten kävisi myös suosi­tus­kohtaan). Oletko lukenut jo Holly Bournen feminis­tistä Normaali-sarjaa? Siitä saisi sekä opiske­lu­kohtaan että sarjan aloitukseen kivat teokset (jos tykkää YA:sta). Yksivä­ri­sistä tulee mieleen vain Harry Salmen­niemen Uraani­lamppu ja muita kerto­muksia. Minä laskin tuohon kohtaan myös Eve Enslerin Vagina­mo­no­logeja — painokseni kannessa oli vain punaista ja vaalean­pu­naista, melkein sama asia…
Sinäkin olet hyvässä vauhdissa!
Kiitos paljon vinkeistä! Tässähän oli vaikka ja mitä, en ole lukenut yhtäkään. Ainakin Katri Valan elämä­kerta kuulostaa kiinnos­ta­valta, samoin Salmen­niemen novellit. Olen mieltänyt jälkim­mäisen jotenkin vaikeaksi tai sellai­seksi liian kokei­le­vaksi, josta en yleensä nauti, mutta en tiedä, olenko väärässä. Täytyy kokeilla, koska se olisi kieltä­mättä täydel­linen siihen värikohtaan.
Kiinnos­tavia kirjoja! Mä voisin napata pari vinkkiä omaan listaani. Mulla on haaste huisin hyvässä vauhdissa, 36 kohtaa jo täynnä. Itselleni vaikeimpia ovat tuo yksivä­rinen kansi ja yksi tai kaksi hahmoa.
Lohikäärme-kohtaan vinkkinä Veljeni, Leijo­na­mieli. Peli-kohtaan minä laitoin Mike Pohjolan Sinä vuonna 1918, ehkä vähän löyhällä tulkin­nalla (kirja on kuin roolipeli). Kävisi myös esim. Nälkäpeli. Kirjassa käydään koulua tai opiskellaan oli mulle helppo, sattu­malta tuli useita osumia. Toki taas täytyy miettiä kuinka tiukat rajat itselleen asettaa. Mun mitta­puulla siihen sopii esim. Moriartyn Mustat valkeat valheet (koulu) tai Edvards­sonin Melkein tosi tarina (opiskelu). Tässä jotain mitä tuli ulkomuis­tista mieleen.
Niin ja tuo haluaisit olla kirjan päähenkilö -kohta on kans paha!
Kiva, jos tässä oli vinkkejä :) Oi, miten pitkällä olet menossa, hurja vauhti!
Mainit­se­mistasi olen lukenut Veljeni, Leijo­na­mielen ja Nälkä­pelin, joita en varmaankaan lue tänä vuonna uudestaan, mutta nuo muut ovat lukemat­tomia. Laitan vinkit talteen!
Kirja, jossa on yksi tai kaksi hahmoa, tuntui alkuun tosi vaikealta, mutta tuo Vuosi­sadan rakkaussota sopi siihen ihan täydel­li­sesti. Eli jos et ole sitä vielä lukenut tai laittanut toiseen kohtaan, niin lue se! Tai Tikkasen Vuosi­sadan rakkaus­tarina, olin ensin laitta­massa sitä samaiseen kohtaan. Ja totta, tuo haluaisit olla kirjan päähenkilö on kans vaikea. Tuntuu, että kaikissa tähän mennessä lukemissani kirjoissa päähenkilö kokee jotain kamalaa tai vähin­täänkin surul­lista :D
Minäkin olen puoli­vä­lissä ja nyt alkaa vähitellen tuntua haasta­valta. Jatkossa joutuu vähän jo suunnit­te­lemaan tekemisiä ja lukemisia. Vaikeim­malta kohdalta minulle tuntuu tällä hetkellä tuo kirjassa on vain yksi tai kaksi hahmoa.
Minä nappasin lohikäär­me­kohdan George R. R. Martinin lasten­kir­jalla Jäälo­hi­käärme (http://suketus.blogspot.fi/2018/01/lohikaarmeita-lohikaarmeita.html) ja yksivä­risen kannen Carson McCul­lersin erikoi­sella romaa­nilla Heijas­tuksia kultai­sessa silmässä (http://suketus.blogspot.fi/2018/01/carson-mccullers-heijastuksia.html).
Kyllä, tässä vaiheessa joutuu tosiaan jo miettimään näitä vaikeita kohtia. Jos Vuosi­sadan rakkaussota kiinnostaa ollenkaan, niin se sopii täydel­li­sesti tuohon kirjaan, jossa on yksi tai kaksi hahmoa. Samoin Vuosi­sadan rakkaus­tarina.
Kiitos noista vinkeistä, laitan ehdot­to­masti ylös!
Tuo kohta missä kirja liittyy elokuvan tekemiseen meni minulla Luca D’Andrean kirjalla Rotko. Siinä tehdään dokument­tie­lo­kuvaa. Pelikir­jaksi valikoitui Lionel Schri­verin Kaksois­virhe, joka käsit­telee parisuh­detta ja tennistä.
Elokuvan tekemiseen en ole saanutkaan montaa vinkkiä, joten KIITOS! En yleensä juuri lue trille­reitä, mutta tuo saattaisi mennäkin. Kaksois­vir­het­täkään en ole lukenut, joten laitan myös sen harkintaan.